Felvidék.ma

Versünnep Fesztivál 2023
2023-03-20 - 2023-12-31
A Versünnep Alapítvány meghirdeti a VERSÜNNEP 2023 eseménysorozatot.
Kategóriák:
1. Vers- és prózamondás
2. Énekelt vers, versmegzenésítés
3. Képző- és/vagy filmművészeti alkotás
4. Táncművészeti alkotás
Kiemelt évfordulók:

Petőfi Sándor (1823-1849)
Madách Imre (1823-1864)
Szendrey Júlia (1828-1868)
Kormos István (1923-1977)
A Versünnep programjához az év folyamán bármikor kapcsolódhat bármely hazai és határon túl működő iskola vagy civil szervezet oly módon, hogy jelentkezésével vállalja egy amatőr versmondó verseny megrendezését, lehetőleg a kiírásban szereplő témakörnek megfelelően, de nem kötelezően.
A Versünnep Alapítvány saját költségen biztosítja egy szakember (színművész, író, költő, rendező) delegálását az adott zsűribe. A verseny időpontját minden intézmény maga határozhatja meg. A helyi versenyek alkalmával, igény szerint, „Rendhagyó irodalom órát” is tartanak delegált művészeink. A versenyek legjobbjainak, kategóriagyőzteseinek, nemzetközi Seregszemlét rendezünk, ahol a résztvevők jutalmakban részesülnek, valamint a zsűri döntése alapján szakmai továbbképző nyári műhelymunkán vehetnek részt.
A részvételhez szükséges a jelentkezés, amelyet a www.versunnep.net oldalon, az erre kialakított felületen tehetnek meg.
A Versünnep 2023 támogatója a Kulturális és Innovációs Minisztérium.
A jelentkezéi űrlap ITT tölthető le. A jelentkezés lehetősége folyamatos.
Információt a www.versunnep.net oldalon, a szervezes.versunnep@gmail.com címen kérhetnek az érdeklődők.
Kapcsolattartásra használható a facebook.com/versunnep oldal is.
Az eseményekre 2023. évben, folyamatosan sort kerítünk, különböző magyarországi és határon túli helyszíneken.
A részletekről a jelentkezések regisztrálása után értesítjük az érintetteket.

„Pislákoló mécses” – vers- és prózamondóverseny
2023-10-05 08:00 - 2023-11-27 00:00 (Europe/Bratislava)
A Gábriel Polgári Társulás „Pislákoló mécses” címmel szavalóversenyt rendez.
Nevezni a hazai és az egyetemes magyarság papköltőinek verseivel, valamint a magyar és a világirodalom istenes verseivel, prózáival, illetve pozitív emberi értékeket hordozó művekkel lehet az alábbi kategóriákban:

kategória – alapiskola 1-3. osztálya
kategória – alapiskola 4-5. osztálya
kategória – alapiskola 6-7. osztálya
kategória – alapiskola 8-9. osztálya
kategória – középiskola

Kérjünk a pedagógusokat, buzdítsák tanulóikat, diákjaikat, hogy vegyenek részt versenyünkön. Segítség őket az előadott mű választásában, valamint a versenyre való felkészülésükben. Minden fiatal előadó jelentkezését szeretettel várjuk.
Jelentkezési határidő: 2023. november 27.
A nevezés a jelentkezési lap segítségével történik, amelyet a következő e-mail címre kérünk eljuttatni: pislakolomecses@gmail.com
A jelentkezési lapon tüntessék fel a versenyző nevét a kategória megjelölésével, a felkészítő/kísérő nevét, címét, egyéb elérhetőségét (pl. email cím, mobilszám). A jelentkezési lapon továbbá kérjük feltűntetni a vers/próza szerzőjét és a mű pontos címét, ill., hogy versről, vagy prózáról van-e szó.
Tekintettel arra, hogy az előző években a verseny online térbe került át, az ország távolabbi pontjairól és a határon túlról is érkeztek értékes előadások. Úgy döntöttünk, hogy számukra továbbra is lehetővé tesszük a versenyhez való csatlakozásukat. A szervezők kérik az Ipolyságtól keletre lakó és határon túli jelentkezőket, vagy azok törvényes képviselőit, hogy a felvételeket MP4 formátumban készítsék el, egy kameraállásból (vágás nélkül!). Az elkészült, max. 3 perces fekvő tájolású videókat (nem linket) az alábbi módon kérjük 2023. november 27-ig eljuttatni a pislakolomecses@gmail.com e-mail címe: feltöltés Google Drive-ra, úgy, hogy lehető legyen a megosztás.
A határidő után beküldött vagy feltöltött és nem megosztott előadásokat nem tudjuk értékelni. Beküldéskor jelöljék meg a pályázó gyermek nevét és életkorát.
A gálaműsorral egybekötött döntőre 2023. december 16-án, szombaton kerül sor Komáromban. A döntőre a jelentkezők meghívót kapnak, amely tartalmazza majd a rendezvény részletes programját.

Selye_100
2023-10-06 - 2023-12-31
A Selye János Gimnázium Király Püspök Alapítványa együttműködve a Tihanyi Bencés Apátsági Múzeummal az idei iskolai évben meghirdeti a Selye_100 pályázatot, amelynek célja iskolánk névadójának, Selye Jánosnak, kutatásainak és korának bemutatása.
2024-ben lesz a centenáriuma annak, hogy a világhírű kutató leérettségizett a komáromi bencés gimnáziumban.Ez az évforduló kitűnő alkalom arra, hogy diákjainkhoz közelebb hozzuk Selye János személyét. A pályázatba szeretnénk bekapcsolni testvériskoláinkat és régi, bencés hagyományokkal büszkélkedő partneriskoláinkat is, vagyis a budapesti Szent István Gimnáziumból, a székelyudvarhelyi Tamási Áron Gimnáziumból és a győri Czuczor Gergely Bencés Gimnázium és Kollégiumból 3-3 diákot és felkészítő tanárát szívesen látjuk a 2024 tavaszán megrendezésre kerülő szakmai napon iskolánk dísztermében.
A versenyzők a következő kategóriákban mutathatják be önálló munkájukat:

Selye János nyomában – Selye életének, kutatásának helyszínei
Selye János, a kutató – Selye kutatásainak vagy azok egy részének bemutatása
Bencés gimnáziumok a történelem viharaiban – iskolák a 20. század első felében

Kérjük, hogy a versenyzők munkájukról készítsenek bemutatót (pptx, prezi) a szakmai napra, ahol 15 percben bemutatják kutatásuk tárgyát, másrészt egy max. 1 oldalas word-dokumentumban előzetesen küldjék el munkájuk lényegi összefoglalóját, feltüntetve az iskola és a felkészítő tanár nevével a következő címre: posta@sjg.sk és kérjük, a tárgyban tüntessék fel: „Selye_100”!
A tavaszi szakmai nap zsűriét terveink szerint Barkó Ágoston atya, történelemtanár, a Tihanyi Bencés Apátsági Múzeum igazgatója, Bödők Gergely történész, iskolánk volt diákja, PhDr. Deák Irén, iskolánk volt történelemtanára,Vanya Péter, a Dunamenti Múzeum történésze és MUDr. Kiss László, felvidéki orvos-történész alkotja.
A pályázatot a Király Püspök Alapítvány pénzjutalommal, a Tihanyi Apátság Múzeuma értékes tárgyi jutalommal segíti. Reméljük, hogy Selye János életének és kutatásainak e szakmai nap keretén belül sikerül nívós munkákat és méltó emléket állítanunk, amelynek részesei lehetnek nemcsak iskolánk, de partneri tanintézményeink tanárai és diákjai is.

Ady Endre-ösztöndíj
2023-10-09 - 2023-11-20
A Szlovákiai Magyar Pedagógusok Szövetsége és a Mentor TT -Felvidéki Tehetségsegítő Tanács a magyarországi NEMZETI TEHETSÉG PROGRAM keretében „A határon túli tehetséges magyar tanulók támogatása” c. kiíráshoz (NTP-ADY-M-23) Ady Endre-ösztöndíjat hirdet a magyar nyelvű oktatásban résztvevő,kiemelkedően tehetséges és szociálisan hátrányos helyzetű tanulók támogatására.
Az SZMPSZ-hez a komáromi, érsekújvári, lévai, nagykürtösi, rimaszombati, rozsnyói és pozsonyi járásokból várják a pályázatokat. A MentorTTa dunaszerdahelyi, galántai, vágsellyei, losonci, bodrogközi, ungvidéki, tornaljai, kassai, rimaszombatiés nyitrai járásokból érkező pályázatokat fogja elbírálni.
A pályázat beküldésének határideje: 2023. november 20.
Közös postacím: Regionálne pedagogické centrum – Regionális Pedagógiai Központ ul. Zoltána Kodálya 2367/49 P.O.BOX: 270 924 01 Galanta.
A borítékon kérjük feltüntetni:Ady-ösztöndíj.
A pályázat célja
Pénzügyi segítség nyújtása(ösztöndíj)a magyar nyelvű közoktatásban résztvevő,kiemelkedően tehetséges és szociálisan hátrányos helyzetű, a 2023/2024. tanévre pénzügyi segítség nyújtása a határon túli magyar nyelvű közoktatásban részt vevő, kiemelkedően tehetséges, 6–13. évfolyamon (alapfokú iskolában vagy középiskolában) tanuló, szociálisan hátrányos helyzetű tanulók számára.(alapiskola 6-9.évfolyamán, középiskola 1-4. Évfolyamán vagy 1-8 évfolyamán) tanulók számára annak érdekében, hogy a támogatás révén zavartalanabbul tudják folytatni tanulmányaikat.
Az Ady Endre ösztöndíjra jelentkező tanulóknak az alábbiakban felsorolt feltételeknek kell megfelelniük:

kiemelkedően tehetséges

Ennek kritériuma az alábbiak valamelyike:

a) jó, jeles vagy kitűnő tanulmányi átlagot ért el a 2022/2023-as tanévben,
b) megyei 1-2., vagy 1-4,vagy nemzetközi versenyen 1-8. helyezést ért el a 2022/2023-as tanévben,
c) a Tehetségpont a pályázót kiemelkedő tehetségnek tartja, és erről részletes indoklást tartalmazó igazolást és ajánlást állít ki; és

2) szociálisan hátrányos helyzetű
Ennek kritériuma az alábbiak valamelyike:

a) nagycsaládban él; árva vagy félárva; a szülő egyedülálló;

b)valamelyik szülő regisztrált munkanélküli vagy tartósan súlyos beteg vagy fogyatékossággal élő;

c) olyan egyéb, igazolható családi körülmény, amely miatt a családja az átlagosnál rosszabb anyagi körülmények között él, így zavartalan tanulása veszélyeztetve van.

A beérkezett ösztöndíjpályázatokat a meghirdető az alábbi (kötelezően benyújtott)hivatalos dokumentumok,valamint nyilatkozatok alapján értékelik:

Pályázati adatlap,
Iskolalátogatási igazolása 2023/24-es tanévben,
A 2022/2023-as tanévév végi bizonyítványának fénymásolata,
A 2022/2023-es tanévben szerzett megyei, országos, vagy nemzetközi verseny eredményéről kiállított oklevél másolata, vagy egyéb, ezt igazoló dokumentum.
Amennyiben van, tehetségpont által a pályázóról kiállított igazolás, ajánlás, amely részletesen bemutatja a pályázó eddigi eredményeit, és tartalmazza a tehetséget bizonyító egyéb igazolásokat (pl. kiállítás, koncert, újításért járó diploma, nemzetközi sportviadal)
A 2022/2023-as iskolai évben elért további eredmények. Erről a kiállított oklevelek másolatai szolgálnak bizonyítékul, vagy pl. ha a tantárgyi olimpiák esetében csak az első három helyezett kap oklevelet, a további eredményt az iskola igazolja az eredménylista másolatával vagy az adott verseny eredményeinek az internetről letöltött eredménylistájával (a listán kérjük kiemelni a pályázó eredményét) –ez esetben fel kell tüntetni az eredményeket tartalmazó honlap címét és az utolsó letöltés dátumát.
Nyilatkozat szociális helyzetről: az iskola igazgatója vagy vezetője, vagy az osztályfőnök által kiállított, szociális helyzetet igazoló nyilatkozat.
Nyilatkozat arról, hogy korábban részesült-e Ady Endre ösztöndíjban.
Szándéknyilatkozatot arról, hogy a pályázó mire kívánja felhasználni az elnyert ösztöndíjat.

Beküldendő dokumentumok listája(a sorrendet kérjük betartani):

Adatlap –2 eredeti példányban
Iskolalátogatási igazolása 2023/24-es tanévben*–2 eredeti példányban
2022/2023-as tanévév végi bizonyítványa –2 másolati példányban, az iskola igazgatója által aláírva és lepecsételve
1. sz. melléklet (nyilatkozat szociális helyzetről) – 2 eredeti példányban, aláírva és lepecsételve
2. sz. melléklet (szándéknyilatkozat) –2 eredeti példányban
A 2022/2023-as iskolai évben elért eredmények, aktivitások listája–2 eredeti példányban, aláírva és lepecsételve
Tehetségpont ajánlása (amennyiben van) –2 eredeti példányban
Oklevelek, igazolások a 2022/2023-astanévben elért eredményekről (amennyiben vannak**) –2 másolati példányban*Azok a diákok pályázhatnak, akik a 2022/23-as tanévben hatodik, vagy felsőbb osztályba járnak.**Azokról a tanulmányi versenyekről(pl. tantárgyi olimpiák), amelyeken nem osztanak oklevelet, az internetről kinyomtatott eredmények a mérvadók. A bírálók számára értelmezhetetlen oklevél (pl. nem kiírt arany-, ezüst-, bronzsáv, rovásírással kiírt oklevél stb.) eredményét az iskola igazgatója aláírással és bélyegzővel igazolja a másolat hátulján.

A pályázatról bővebb információk és a szükséges mellékletek letölthetők a www.tehetseg.sk vagy a www.szmpsz.sk honlapról.
További tájékoztatást nyújt e-mailben vagy telefonon: Szanyi Mária szanyi.maria@gmail.com, tel.: 0911 451024; Hanesz Angelika hanesz@gmail.com, tel.: 0904 397322; Fekete Irén elnok.szmpsz@gmail.com tel: 0907 111 455; Majer Anna majeranna.szmpsz@gmail.com tel: 0907 623 206; Szabó Judit rpk.ga@szmpsz.sk, tel: 0917 539964.

II. Szlovákiai Magyar Diákfilmfesztivál
2023-10-16 - 2023-12-01
A múlt évi megmérettetésen felbuzdulva, idén újra megrendezésre kerül az immár II. Szlovákiai Magyar Diákfilmfesztivál.
A verseny célja, hogy a fiatal felvidéki tehetségek elinduljanak a filmkészítés útján. Ma már nagyon sok diáknak van lehetősége videót készíteni és sokuknak remek ötleteik is vannak hozzá.Szeretnénk ezeknek a tanulóknak egy elrugaszkodó platformot nyújtani, hogy a tehetségük felszínre törhessen.
A résztvevők összemérhetik tudásukat egymással, így tudnak szakmailag előre haladni, de meg is ismerhetik azokat, akik bár hasonló érdeklődési körrel rendelkeznek, mégis az ország különböző pontjain élnek.
Az érdeklődő fiatalok két korcsoportban: 10-14 és 15-19 év, és három kategóriában: dokumentumfilm, rövidfilm, animációs film nevezhetnek.
A megmérettetésre a következő linkre kattintva lehet jelentkezni 2023. december 1-ig. A nevezési online adatlap ITT található.
A fesztivál jelenlegi fő támogatója a KULTMINOR Kisebbségi Kulturális Alap. A versenyzőket szakmai zsűri értékeli, akikkel a diákok a 2023 decemberében megrendezett gálaesten személyesen is találkozhatnak. A zsűrivel, támogatókkal és a gálaesttel kapcsolatos pontosabb információkat a későbbiekben tesszük közzé.
A diákfilmfesztivál ötlete két szlovákiai magyar fiatal videóstól származik. Ádám Szabolcs és Davitko Oliver 2019-ben megnyerte a Zlatá Klapka fesztivál fődíját. Akkor vették a fejükbe, hogy létrehoznak egy hasonló fesztivált a szlovákiai magyar diákok számára is.
További részletek ITT, valamint ITT találhatóak.

Kincskeresők – helyi értékeket kutató diákok
2023-10-27 - 2023-11-15
A Szlovákiai Magyar Pedagógusok Szövetsége és a Mentor TT idén 18. alkalommal hirdeti meg a ​Kincskeresők – helyi értékeket kutató diákok konferenciáját.

Pályázni lehet a szlovákiai magyarság tájaihoz, településeihez és közösségeihez kapcsolódó előadással kultúrtörténet, helytörténet, néprajz, vallástörténet, művészet, irodalom, földrajz, természeti értékek, gazdaságtörténet, építészet, jeles személyiségek élete vagy bármilyen további tetszés szerint választható témakörökben.

Célcsoport: Az alapiskolák 5–9. évfolyama, a nyolc- és négyosztályos gimnáziumok, valamint a szakközépiskolák diákjai (12–18. éves korosztály).
Jelentkezési feltételek: Jelentkezhetnek szlovákiai illetőségű diákok (nem követelmény a magyar iskola látogatása, de az előadásnak magyar nyelven kell elhangoznia), egyének vagy csapatok (maximum 2 fő!), bármely szabadon választott témával. (Egy iskola vagy civil szervezet képviseletében legfeljebb 2 csapat.)
Az országos konferencia időpontja és helyszíne: 2023. november 15–16., Galánta
Bővebb információk az SZMPSZ oldalán itt érhetők el!

Karácsonyi Óvodapályázat 2023
2023-11-06 - 2023-11-24
A Rákóczi Szövetség pályázatot hirdet a Magyar Iskolaválasztási Programja által érintett külhoni óvodák karácsonyi ünnepkörhöz kapcsolódó programjainak, foglalkozásainak támogatására.
A pályázat elektronikus adatlapja a Rákóczi Szövetség honlapján érhető el, a beadási határidő 2023. november 24., péntek.
https://rakocziszovetseg.org/2023/11/06/felhivas-karacsonyi-ovodapalyazat-2023
1. A pályázat célja
A pályázat célja, hogy anyagi támogatás révén elősegítse a Magyar Iskolaválasztási Program által érintett óvodák gyermekeket fejlesztő és a magyar iskolaválasztást segítő programjainak megvalósítását.
2. A pályázat tárgya
Pályázni az óvodán belüli programokra lehet (kézműves foglalkozások, mézeskalácssütés, adventi koszorú készítése…).
3. A támogatás formája és a rendelkezésre álló forrás mértéke
Intézményenként egy pályázat nyújtható be, az elnyerhető maximális összeg 100 000 forint.
4. A pályázók köre
a) A Rákóczi Szövetség Magyar Iskolaválasztás Programja által érintett külhoni régiók magyar, vagy magyar csoporttal rendelkező óvodái.
b) Az érintett régiók: teljes Felvidék és Kárpátalja, Erdélyben Arad, Beszterce-Naszód, Bihar, Brassó, Hunyad, Fehér, Krassó-Szörény, Máramaros, Szeben, Szilágy és Temes megye egésze, Kolozs, Maros és Szatmár megye egyes települései, Dés, Szászrégen, Torda és Várfalva régiója, Vajdaság, Horvátország.
5. A pályázat benyújtásának követelményei
A pályázathoz az alábbi dokumentumok kitöltése és benyújtása szükséges:
a) Kitöltött és beküldött elektronikus pályázati űrlap. A pályázati űrlap elektronikus úton tölthető ki a Rákóczi Szövetség honlapján.
b) A pályázat részletes költségtervének feltöltése
6. A pályázatban be kell mutatni
a) A pályázati tevékenység, foglalkozás rövid leírását, az érintettek körét, végrehajtását, valamint várható eredményeit
b) A program költségtervét
7. A pályázatok benyújtásának módja, helye és ideje
A pályázatokat elektronikus formában a Rákóczi Szövetség honlapján kell benyújtani:
A pályázatok benyújtásának határideje: 2023. november 24. (péntek)
8. A pályázatok elbírálása
A Rákóczi Szövetség Elnöksége dönt a pályázatokról 2023. november 30-ig.
9. A pályázat érvényességének vizsgálata
A pályázatokat a beérkezést követően formailag és tartalmilag ellenőrzik.
10. Az elbírálás határideje, pályázók kiértesítése
A Rákóczi Szövetség a pályázatokat 2023. november 30-ig elbírálja. A döntésről a pályázók elektronikus értesítést kapnak.
11. A támogatás
A támogatás formája: utófinanszírozás
12. A támogatás elszámolása és ellenőrzése
A támogatott a támogatás felhasználásáról a támogatási szerződésnek megfelelően és az abban meghatározott határidőig, 2024. január 15-ig köteles tartalmi és pénzügyi beszámolót küldeni a Rákóczi Szövetség részére a program megvalósulásáról. A fényképes beszámolóban csatolandó a támogatásból megvalósított kézműves foglalkozáson készített tárgy, melyen feltüntetésre kerül a „Magyar iskolás leszek!” mondat.

Hazánk büszkeségei című rajzverseny
2023-11-06 - 2023-12-04
A Fiatalok a Nemzetért Alapítvány újabb pályázattal igyekszik elősegíteni, hogy a fiatal korosztály minél jobban tudatában legyen annak, mi minden miatt is lehetünk büszkék hazánkra. A mostani rajzpályázatunk témáját is ennek jegyében választottuk ki: szeretnénk ráirányítani a fiatalok figyelmét hazánk büszkeségeire és arra ösztönözni őket, hogy rajzaikkal jelenítsék meg ezeket a témákat.
A jelentkezési űrlapot ide kattintva éred el:
https://forms.gle/pozp6b1ZCn4YARVH9

Tudjuk, hogy a hazaszeretet, a Magyarország iránt érzett büszkeség egy összetett, sokrétű dolog. Mi most arra kérünk mindenkit, hogy a sok közül egyet válasszon ki: lehet ez egy hely, egy esemény, egy magyarságra jellemző dolog, egy történelmi, irodalmi, tudós személy vagy akár egy találmány, hungarikum stb. és arról készítsen egy rajzot. Arra számítunk, hogy a sok különféle rajzból összeáll, mi az a sok száz dolog, ami miatt büszkék lehetünk a hazánkra.
A Hazánk büszkeségei rajzpályázatot nem csak a kárpát-medencei, hanem a diaszpórában élő általános és középiskolások számára hirdetjük meg. A verseny összdíjazása 400 ezer forint, melyet egyrészt a szakmai zsűri értékelése alapján, másrészt pedig a közönségszavazás alapján díjazottak kaphatnak meg a nevezők.
A versenyről a további részletek az alábbi honlapon érhetőek el: https://fiatalokanemzetert.hu/rajzpalyazat/

24. Egressy Béni Országos Színjátszó Fesztivál
2023-11-09 08:00 - 2023-11-12 17:00
A Csemadok Országos Tanácsa megbízásából a Szepsiben működő Csemadok Kassa-környéki Területi Választmány november 9-e és 12-e között szervezi meg a 24. Egressy Béni Országos Színjátszó Fesztivált Buzitán és Szepsiben.
A részletes program ITT található.
A fesztivál fővédnöke: Kopasz József, a Csemadok kelet-szlovákiai regionális alelnöke, megyei képviselő. A fesztivál társrendezői: Csemadok Szepsi Alapszervezete, Csemadok Buzitai Alapszervezete, Buzitai Községi Hivatal és Önkormányzat, Szlovákiai Magyar Művelődési Intézet, Kazincbarcikai Városi Hivatal és Önkormányzat, Szepsi Városi Hivatal és Önkormányzat és a Szepsi Városi Művelődési Központ.
A fesztivál főtámogatói: Nemzeti Kisebbségi Kulturális Alap – Pozsony (Szlovákia), Bethlen Gábor Alap – Budapest (Magyarország), Szepsi Városi Hivatal – Szepsi (Szlovákia).
A színházi előadásokra a belépés díjtalan. A szervezők a műsorváltozás jogát fenntartják! Mindenkit szeretettel vár a rendezőség!

„… A szabadságért!” jubileumi konferencia és emléknap
2023-11-10 09:00 | Forgách – Lipthay Kastélymúzeum, Szécsény, Magyarország
November 10-én, pénteken 9.00 órai kezdettel szervezik meg a „… A szabadságért!” jubileumi konferenciát és emléknapot Szécsény muzulmán uralom alóli fölszabadulásának 340. Évfordulója alkalmából a szécsényi MNM Forgách-Lipthay Kastélymúzeumban.
A részletes program:
9.00 Nyilvános sajtótájékoztató
9.15 A konferenciát köszönti: Balla Mihály országgyűlési képviselő Stayer László Szécsény város polgármestere Dr. Limbacher Gábor a konferencia házigazdája Elnök: Prof. Dr. Habil. Balogh Judit
9.30 Dr. Barsi Balázs ferences atya, Ferences templom és kolostor, Szécsény: … az igazság szabaddá tesz titeket… (Jn 8,32)
9.50 Zászkaliczky Márton óraadó, Károli Gáspár Református Egyetem Magyar Nyelv-, Irodalom- és Kultúratudományi Intézet (Régi és Klasszikus Magyar Irodalom Tanszék), Budapest: A szabadságfogalom magyarországi története Szent Istvántól a Bocskaifelkelésig
10.10 Dr. Habil. Várkonyi Gábor oktató, ELTE BTK Történeti Intézet, tanszékvezető, Művelődéstörténeti Tanszék, Budapest: A szabadság, a nemzeti függetlenség fogalma a magyar politikai gondolkodásban Esterházy Miklóstól II. Rákóczi Ferencig
10.30 Kávészünet
10.45 Prof. Dr. Habil. Balogh Judit egyetemi tanár, Eszterházy Károly Katolikus Egyetem, Eger: Az Erdélyi Fejedelemség szabadságfogalmai szabadságküzdelmei
11.05 Prof. Dr. Pozsony Ferenc professor emeritus, akadémikus, az MTA külső tagja, Babeş-Bolyai Tudományegyetem Bölcsészettudományi Kar Magyar Néprajz és Antropológia Intézet, Kolozsvár: Autonómia és szabadság a falusi székelyeknél
11.25 Hozzászólások
11.40 Ebédszünet
13.00 Dr. Molnár Imre történész, diplomata, Érd: A magyar-lengyel közös történelem szakrális vetülete
13.20 Dr. Mészáros Kálmán tudományos kutató, Hadtörténeti Intézet és Múzeum, Budapest: A szécsényi konföderáció szövetséglevelei és eskünévsorai
13.40 Berta András történész, levéltári munkatárs, doktorandusz, Magyar Nemzeti Levéltár, Budapest: „A haza nem eladó semmi pénzen.” Az egri hőskultusz kialakulásának fordulópontjai
14.00 Kávészünet
14.20 Dr. Bali János kutatási, stratégiai és koordinációs igazgató, Nemzetstratégiai Kutatóintézet, Budapest: A szabadság(vágy) a magyarság önképében, nemzettudatában
14.40 Harangozó Imre tanár, néprajzkutató, akadémikus, az MMA levelező tagja, Nemzeti Művelődési Intézet Makoldi Sándor Központ, Újkígyós: Gens fidelissima… Rákóczi fejedelem leghűségesebb népe – a ruszinok
15.00 Polgár Péter vezető, Szent László Vitézeinek Társasága, Hollókő: „Oh, kegyetlen, szabad népnek tűrhetetlen szolgaság!”
15.20 Dr. Limbacher Gábor néprajzkutató, MNM Forgách-Lipthay Kastélymúzeum, Szécsény: A szabadság nemzedékeken átívelő lehetősége és felelőssége, annak vállalása
15.40 Hozzászólások, zárszó – Dr. Limbacher Gábor
16.00 Szünet
16.30 A Szabadság ünnepe: Szécsény török uralom alóli felszabadulására, II. Rákóczi Ferencre, Petőfi Sándorra és Szent Mártonra emlékezünk A Vissi d”Arte Művészeti együttes (Lévárdi Beáta-művészeti vezető, zongora, Varga Ivett-ének, Kiss Gabriella- furulya, műsorvezető, Jambrik Zsolt-ének, műsorvezető) előadása Közreműködik: Erkel Ferenc Vegyeskar Bel Canto Kamarakórusa (karnagy: Lévárdi Beáta), Chomát Dalibor-zongora, Pásztor Nelli Mária-zongora, Szalay Demeter Mózes-zongora.
17.30 Koszorúzás

Magyarnak lenni: nagy és szent akarat
2023-11-10 09:00 | Szondy György Gimnázium, Ipolyság, Szlovákia
A Palóc Társaság november 10-én, pénteken 9.00 órai kezdettel szervezi meg a Magyarnak lenni: nagy és szent akarat című magyar vers ünnepét az ipolysági Szondy György Gimnázium épületében.
A részletes program a plakáton olvasható.

Zenés-irodalmi találkozó
2023-11-10 09:30 | Matej Hrebenda Könyvtár, Rimaszombat, Szlovákia
A rendezvény iskolai közösségek számára kerül megrendezésre

Ünnepi megemlékezés Wick Béla születésének 150. évfordulója alkalmából
2023-11-10 11:00 | Wick Béla emléktáblája, Kassa, Szlovákia
November 10-én, pénteken 11.00 órai kezdettel szervezik meg az ünnepi megemlékezést Wick Béla születésének 150. évfordulója alkalmából Kassán a Várkapu utca 16-os házszám alatti emléktáblánál.

Bartók és a palóc dudások
2023-11-10 15:00 | Ipolyság Művészti Alapiskola, Ipolyság, Szlovákia
November 10-én, pénteken 15.00 órai kezdettel szervezik meg a Bartók és a palóc dudások – az ipolysági kanászverseny emlékezete című rendezvényt az Ipolysági Művészeti Alapiskola épületében.

55. Kazinczy Napok: pénteki program
2023-11-10 16:00 | Márai Stúdiószínpad, Kassa, Szlovákia
November 9-11. között a Csemadok Kassai Városi Választmánya 55. alkalommal rendezi meg a Kazinczy Napokat a Thália Színház Márai Stúdiószínpadán. A rendezvénysorozat ez évi témája: Beszélni nehéz?
A november 10-ei, pénteki program:
16:00 Kisebbségi, közép-európai, egyetemes: Grendel Lajos munkássága – Dr. Mizser Nagy Csilla irodalomtörténész, a P. J. Šafárik Egyetem lektora
16.:35 Vendégünk Haják Szabó Mária újságíró, a Magyar Rádió szlovákiai tudósítója – beszélgetőtárs: Duncsák Mária
*Szünet*
17:30 Gondolatok a női beszédről – Dr. Bárczi Zsófia dékán, Nyitrai Konstantin Filozófus Egyetem

Élményfestés Rimaszécsen
2023-11-10 17:30

Színház: Szentivánéji álom
2023-11-10 19:00 | Névtelen helyszín, Nagymegyer, Szlovákia
November 10-én, pénteken 19.00 órai kezdettel mutatják be a Kassai Thália Színház társulata William Shakespeare Szentivánéji álom című darabját Nagymegyeren.
Rendező: Matusek Attila.

Kiállítás: Madáretetők völgye
2023-11-10 19:00 | Korona udvar, Somorja, Szlovákia
November 10-én, pénteken 19.00 órai kezdettel szervezik meg Mayer Éva Madáretetők völgye című kiállítása megnyitóját a somorjai Korona Udvarban.
